ΓΡΑΠΤΗ ΕΡΩΤΗΣΗ E-2020/99

υποβολή: Paulo Casaca (PSE) προς την Επιτροπή

(9 Νοεμβρίου 1999)

Θέμα: Προστασία των καταναλωτών στον τομέα των αερομεταφορών

Η Ευρωπαϊκή Ένωση έχει ήδη θεσπίσει σημαντικό νομοθετικό έργο για την προστασία των καταναλωτών στον τομέα των αερομεταφορών, όπως τη νομοθεσία που αφορά την απαγόρευση της επιβίβασης επιβατών με κρατήσεις. Ωστόσο, η κατάσταση που επικρατεί στον εν λόγω τομέα σήμερα στην Ευρώπη εξακολουθεί να εμφανίζει σημαντικές ελλείψεις.

Έχονταςπόψη τα προαναφερθέντα, θα μπορούσα άραγε να λάβω απάντηση στα ακόλουθα ερωτήματα:

1. Η Επιτροπή έχει ήδη πραγματοποιήσει κάποιους ελέγχους όσον αφορά την εφαρμογή του Κανονισμού αριθ. 295/91(1) σχετικά με τις αεροπορικές εταιρείες;

2. Σε καταφατική περίπτωση, ποιά ήσαν τα αποτελέσματα; Σε αρνητική περίπτωση, δεν φρονεί άραγε η Επιτροπή πως θα ήταν χρήσιμο να προβεί σε έναν τέτοιο έλεγχο;

3. Φρονεί άραγε η Επιτροπή πωςφίσταται ήδη κοινοτική νομική βάση για την προστασία των καταναλωτών όσον αφορά:

3.1. την αστική ευθύνη των αεροπορικών εταιρειών σε περίπτωση απώλειας αποσκευών;

3.2. την αστική ευθύνη των αεροπορικών εταιρειών σε περίπτωση ακύρωση πτήσεως για εμπορικούς λόγους;

3.3. ελάχιστους κανόνες άνεσης και προστασίας τηςγείας στον τομέα των αερομεταφορών, ειδικότερα σε ό,τι αφορά την επάρκεια χώρου;

4. Σε καταφατική περίπτωση, ποιά είναι η εν λόγω νομική βάση και ποιά μέτρα σκοπεύει να λάβει η Επιτροπή προκειμένου να εφαρμόζεται αυτή εφεξής;

(1) ΕΕ L 36 της 8.2.1991, σελ. 5.

Απάντηση της κας de Palacio εξ ονόματος της Επιτροπής

(22 Δεκεμβρίου 1999)

Οι δράσεις στο πεδίο αυτό έχουν αναληφθεί έως τώρα στο πλαίσιο της ανάπτυξης της κοινής πολιτικής μεταφορών στον τομέα των αεροπορικών μεταφορών (άρθρο 80 παράγραφος 2 της συνθήκης ΕΚ (πρώην άρθρο 84)). Οι τροποποιημένες διατάξεις σχετικά με την προστασία των καταναλωτών που περιλαμβάνονται στη νέα συνθήκη (άρθρο 153 (πρώην άρθρο 129α)) ενισχύουν τους λόγους για δράσεις προκειμένου να προστατευθούν τα δικαιώματα των καταναλωτών.

Η Επιτροπή προκήρυξε πρόσκλησηποβολής προσφορών, νωρίτερα εφέτος, με σκοπό τη σύναψη σύμβασης για την αξιολόγηση της εφαρμογής του κανονισμού (ΕΟΚ) αριθ. 295/91 της 4ης Φεβρουαρίου 1991 για τη θέσπιση κοινών κανόνων σχετικών με ένα σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές. Οι διάφορες προσφορές που ελήφθησαν εξετάζονται τώρα και η σύμβαση θα συναφθεί συντόμως. Τα αποτελέσματα αναμένονται κατά το πρώτο ήμισυ του 2000 και θα βοηθήσουν να εστιασθούν οι πρωτοβουλίες της Επιτροπής ώστε να εξασφαλισθεί πλήρης εφαρμογή του κανονισμού.

Δενπάρχουν ειδικοί κοινοτικοί κανόνες οι οποίοι να καλύπτουν την αστική ευθύνη των αερομεταφορέων για τις αποσκευές. Επί του θέματος, εφαρμόζονται εθνικοί κανόνες στις εσωτερικές αεροπορικές μεταφορές εντός κάθε κράτους μέλους, ενώ οι μεταφορές μεταξύ κρατών μελών καλύπτονται από την παρωχημένη Σύμβαση της Βαρσοβίας του 1929 και τις μεταγενέστερες τροποποιήσεις της. Η Σύμβαση του Μόντρεαλ, που εγκρίθηκε τον Μάιο του 1999, η οποία θα αντικαταστήσει τελικά ολόκληρη τη Σύμβαση της Βαρσοβίας, θεσπίζει νέους κανόνες για τις διεθνείς μεταφορές, οι οποίοι θα μπορούσαν επίσης να επεκταθούν με την κοινοτική νομοθεσία ώστε να καλύψουν την εσωτερική ενδοκοινοτική εναέρια κυκλοφορία εντός των κρατών μελών. Με τον τρόπο αυτόν, θα δημιουργηθεί ενιαίο σύστημα για όλες τις μεταφορές με κοινοτικές αεροπορικές εταιρείες. Κατά την κατάρτιση των προτάσεών της για κύρωση και εφαρμογή από την Κοινότητα της νέας Σύμβασης του Μόντρεαλ, η Επιτροπή θα εξετάσει προσεκτικά το θέμα αυτό, λαμβάνονταςπόψη τη γνώμη που διατυπώθηκε από το Κοινοβούλιο κατά τη συζήτηση του κανονισμού (ΕΚ) αριθ. 2027/97 του Συμβουλίου της 9ης Οκτωβρίου 1997 για την ευθύνη του αερομεταφορέως σε περίπτωση ατυχήματος(1), ότι σε τυχόν κοινοτικό σύστημα αστικής ευθύνης πρέπει να συμπεριλαμβάνονται κοινοί κανόνες για αποσκευές.

Όσον αφορά την αστική ευθύνη σε περίπτωση ακύρωσης, με το σχέδιο κοινής θέσης που συμφωνήθηκε σχετικά με την τροποποίηση του κανονισμού (ΕΟΚ) αριθ. 295/91(2), θα επεκταθεί το σύστημα αντισταθμιστικών παροχών σε περίπτωση άρνησης επιβίβασης ώστε να καλύπτονται οι επιβάτες πουφίστανται καθυστέρηση επειδή η αεροπορική εταιρεία ακύρωσε την πτήση τους.

Το ζήτημα της άνεσης και του χώρου στο αεροσκάφος θα εξετασθεί, μαζί με μια ολόκληρη σειρά ζητημάτων που αφορούν τους καταναλωτές, σε προσεχές έγγραφο διαβούλευσης της Επιτροπής για τα δικαιώματα των επιβατών. Το έγγραφο διαβούλευσης θα αποσταλεί σε όλα τα ενδιαφερόμενα μέρη και, βεβαίως, στο Κοινοβούλιο. Τα αποτελέσματα της διαβούλευσης θα χρησιμοποιηθούν για τη διαμόρφωση μελλοντικής πολιτικής στον τομέα αυτόν.

(1) ΕΕ L 285 της 17.10.1997, σελ. 1.

(2) ΕΕ C 120 της 18.4.1998, σελ. 18.